Jan-Mari Le Pen qizining Fransiyadagi prezidentlik saylovida g‘alaba qozonishiga shubha bildirdi

“Milliy front” asoschisi Jan-Mari Le Pen qizi, ushbu partiya yetakchisi Marin Le Pen Fransiyadagi prezidentlik saylovining ikkinchi bosqichiga o‘tishiga shubha bildirdi. Bu haqda RTL xabar berdi.

Siyosatchi mamlakatning sobiq iqtisodiyot vaziri Emmanuel Makronning saylovoldi poygasida ishtirok etish rejasi haqida eslatib o‘tdi.
Biz Makronning ishtiroki qanday natijaga olib kelishini bilmaymiz. Biroq birlashish kuzatiladigan bo‘lsa, Marin hatto ikkinchi bosqichga ham o‘tolmasligi mumkin
Jan-Mari Le Pen, “Milliy front”  partiyasi asoschisi 
Fransiyadagi prezidentlik saylovining birinchi bosqichi 23-aprel, ikkinchi bosqichi esa 7-mayda bo‘lib o‘tadi. Qator jamoatchilik so‘rovlari natijalariga ko‘ra, mazkur saylovlarning ikkinchi bosqichiga o‘tish imkoniyati Marin Le Pen va sobiq bosh vazir Fransua Fiyonda baland bo‘lib turibdi.
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.